V: Wanneer is 'n werkgewer aanspreeklik vir 'n werknemer se gedrag?
Die minister van landbou, bosbou en visserye, Thoko Didiza, het die inhegtenisname van 'n afslaer van Polokwane wat moontlik verbind word met die verspreiding van die gevreesde bek en klouseer verwelkom. Volgens onlangse berigte in die media is 'n afslaer van Polokwane in hegtenis geneem oor die moontlike verspreiding van bek-en-klouseer. Indien daar 'n skuldigbevinding sou plaasvind, in hoe 'n mate kan die persoon se werkgewer vir sy werknemer se optrede aanspreeklik gehou word vir die verlies aan inkomste deur individue gely word as gevolg van die individu se optrede?
Deur: .01 April 2020 1318 keer gelees
'n Algemene reël van die reg is dat 'n werkgewer aanspreeklik is vir handelings of skade wat sy werknemer veroorsaak, terwyl die werknemer binne die bestek van sy dienskontrak met sy werkgewer opgetree het. Dit staan as middellike aanspreeklikheid bekend .
Die vereistes vir middellike aanspreeklikheid is soos volg:
1.	Die oortreder moet 'n werknemer van die werkgewer wees, dit wil sê in 'n diensverhouding met die werkgewer staan.
2.	Die optrede van die werknemer moet neerkom op 'n onregmatige of nalatige handeling of versuim.
3.	Die werknemer moet optree in die loop en omvang van sy dienskontrak op die tydstip waarop hy die onregmatige of nalatige handeling of versuim begaan.
4.	'n Werkgewer sal nie verantwoordelik gehou word vir dade van werknemers wat afwyk van die pligte waarvoor hy aangestel is en buite die bestek van sy diensverhouding met sy werkgewer optree nie.